'Gilda', un clàssic del cinema negre, es projectarà esta vesprada en la Casa Municipal de Cultura
27 de juny 2022

![](/media/dd2n4evs/c_gilda.jpg?width=587&height=782)

Hui, dilluns, dia 27 de juny, a les 18.30 h a la Casa Municipal de Cultura del Port de Sagunt, l'Asociación Cultural Nautilus proposa una cita amb el cinema clàssic. Es projectarà un gran clàssic del cinema negre, la pel·lícula _Gilda_, dirigida en 1946 per Charles Vidor. En esta activitat col·labora el departament de Cultura de l'Ajuntament de Sagunt.

_Gilda_ està ambientada en els anys de la Segona Guerra Mundial, a Buenos Aires. Ballin Mundson (George Macready) està al capdavant d'un casino, i el seu home de confiança és un jugador anomenat Johnny Farrell (Glenn Ford), al qual Mundson ha tret d'un problema. Un dia, a la tornada d'un viatge, Mundson es presenta a la seua casa amb una atractiva dona anomenada Gilda (Rita Hayworth), i de seguida s'establix una complicada relació entre Johnny i ella, una profunda mescla d'amor i odi que marcarà la vida dels tres protagonistes.

*   [](http://www.facebook.com/sharer.php?u=https://aytosagunto.es/va/actualitat/gilda-un-classic-del-cinema-negre-es-projectara-esta-vesprada-en-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/gilda-un-classic-del-cinema-negre-es-projectara-esta-vesprada-en-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/gilda-un-classic-del-cinema-negre-es-projectara-esta-vesprada-en-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/gilda-un-classic-del-cinema-negre-es-projectara-esta-vesprada-en-la-casa-municipal-de-cultura/)